钦定古今图书集成/明伦汇编/闺媛典/第137卷 > 王佐妻姜氏〈女附〉
## 钦定古今图书集成/明伦汇编/闺媛典/第137卷 > 王佐妻姜氏〈女附〉

按《天全志》：姜氏，天全百夫。长姜玨女。年七岁，母谢氏
因奏茶课，引女至京，进为宫人，七日不乐。明太后召
谢问曰：“汝止此女，今还蜀，未免割爱。”赏钞十锭，表里
衣一袭，仍令引女还乡。长适司人王佐。佐亡，姜年二
十，惸惸孀居，抚一女，适舍人高昂。昂死，女年十八，亦
继母志守节。姜年八十，女亦六十馀终。